Zaman Negara Berperang

Zaman Negara-Negara Berperang () merujuk kepada satu era dalam sejarah China yang bermula selepas tamatnya Zaman Musim Bunga dan Musim Luruh (春秋时代) pada tahun 475 SM, semasa kehancuran dinasti Zhou, sehingga ia diakhiri dengan penubuhan empayar Qin pada tahun 221 SM.

Dinasti Zhou
Zaman ini biasanya merujuk kepada bahagian kedua dinasti Zhou, iaitu dinasti Zhou Timur selepas berakhirnya Zaman Musim Bunga dan Luruh (春秋时代), walaupun dinasti Zhou berakhir pada tahun 256 SM, 35 tahun lebih awal dari tamatnya Zaman Negara-Negara Berperang.

Pada tahun 256 SM, dinasti Zhou telah dihapuskan oleh seorang jeneral (将军) dari Qin bernama Bai Qi (白起) atas arahan daripada Qin Zhuang Xiang Wang (秦庄襄王), ayahanda kepada Raja Ying Zheng dari Qin.

Tiga Jin
Pada tahun 403 SM, tiga keluarga golongan bangsawan(公族) negara Jin (晋国) yakni wangsa Han (韩), wangsa Zhao (赵) dan wangsa Wei (魏) telah memberontak melawan pemerintahan Jin selepas mendapatkan keizinan daripada kerajaan pusat dinasti Zhou.

Ketua-ketua daripada tiga buah keluarga tersebut telah mengisytiharkan diri mereka sebagai 'raja' kemudian membahagikan negeri Jin kepada tiga buah negara baharu yang didirikan oleh mereka.

Kejadian ini dikenali oleh ahli sejarah sebagai Tiga Keluarga Membahagi Negeri Jin (三家分晋). Peristiwa ini juga merupakan punca Negara Han (韩国), Negara Zhao (赵国) dan Negara Wei (魏国) digelar sebagai Tiga Jin (三晋).

Negara Jin pada akhirnya menjadi sebuah negara kecil dan dihapuskan oleh kuasa Tiga Jin pada tahun 376 SM.

Tujuh Negara Besar
NamaTahun Didirikan (SM)Tahun Dibubarkan (SM)NasibNegara Han 韩国403230Ditakluk oleh negara QinNegara Zhao 赵国403228Ditakluk oleh negara QinNegara Wei 魏国403225Ditakluk oleh negara QinNegara Chu 楚国223Ditakluk oleh negara QinNegara Yan 燕国Abad ke-11222Ditakluk oleh negara QinNegara Qi 齐国Abad ke-11221Menyerah kalah kepada negara QinNegara Qin 秦国905221Menjadi empayar Qin selepas penyatuan tujuh buah negara besar, menggantikan Zaman Negara-Negara Berperang kepada era dinasti Qin
Tujuh Negara Besar juga dikenali sebagai "Zhan Guo Qi Xiong (战国七雄)" merujuk kepada tujuh buah negara besar dalam seluruh tanah Zhong Yuan (中原; nama kepada kawasan pusat tanah China) selepas kewujudan Tiga Jin pada 403 SM.

Tujuh Negara Besar itu adalah Han (韩国), Zhao (赵国), Wei (魏国), Chu (楚国) Yan (燕国), Qi (齐国) dan Qin (秦国). Selain tujuh buah negara tersebut, terdapat juga banyak negara kecil dan negara makro yang wujud di Zhong Yuan.

Semua negara tersebut telah ditakluki oleh negara Qin yang dipimpin oleh Raja Ying Zheng dari Negeri Qin, dan akhirnya Qin ini mengalami penstrukturan semula menjadi empayar Qin pada tahun 221 SM.

Rujukan


 .
 Li Xueqin. Eastern Zhou and Qin Civilizations. Trans. K.C. Chang. New Haven: Yale University Press, 1985. ISBN 0-300-03286-2.

 Yap, Joseph P. (2009). Wars With The Xiongnu, A Translation from Zizhi tongjian. AuthorHouse, Bloomington, Indiana, U.S.A. ISBN 978-1-4490-0604-4.

Pautan luar

 Warring States Project, University of Massachusetts Amherst
 Rulers of the warring states Chinese Text Project

Kategori:Sejarah China